Kergejõustik. Kui arvestada ka talviseid tiitlivõistlusi, siis on alates 1996. aastast igal hooajal vähemalt üks medal võidetud. Hämmastav järjepidavus! Tänu kooliprogrammile on kergejõustik ala, millega pea kõik eestlased kombel või teisel on kokku puutunud. Müügioskus? Alla keskmise. Oma edu ei ole suudetud suusatamise kombel üldrahvalikuks vaimustuseks pöörata (tõsi, Erki Noole hiilgeaegadel olid teised lood). Kergejõustiku probleem uueks rahvusalaks kerkimisel ongi ilmselt selles, et tegu on ääretult vana ja konservatiivse alaga ning ühtäkki mingit buumi tekitada on keeruline. Eriti kui ka maailmas on näha pigem huvi langemise trendi.